ISIGIDIMI SAMAXOSA, FEBRUARY 3, 1874.

3

hlobo lo Judas. U-Satana walengenakwenza Judas ngapandle kokuba kube kwakuko umpostile onganyanisekileyo. Ukuba ufuna ukufumana isikohlakali esikulu ubokangela ku Makristu egama ; uze uti ukuba ufuna esingenakudlulwa ngubani ukangele kubafundisi abangenantliziyo zinyanisekileyo. Okukona anyukayo, kukona aya esonakala. Abona bantu bantliziyo zilukuni asingabo abahamba ezitolongweni; hai ezona zikohlakali zezi zizibiza ngokuba lusapo Iuka Tixo, zibe zingamfuni noko entliziyweni yazo. Ukuzigubungela ngegama lika Kristu, kukona ngezandla ezibini.

LANGALIBALELE.

U-Langalibalele nonyana bake, neqela elikulu lamapakati ake, baya kufika etongweni yase Maritzburg ngo 31 ka December. Uti kuko ezinye inkosana zabantsundu ezibe zitembise ukuba ziya kumnceda, ukuba zibona kuko ituba lokupumelela. No Molappo, lowambambayo umfaka kwakwelo qela. Yena waselede watabata nenkomo ezi 8000 zika Langalibalele, ukuya kuzizimelisa. Nangoku ezonkomo zisekuye kunye neqela lemipu. U-Molappo lowo usand’ ukufumana 2000 enkomo ezingumvuzo wokuba ancedisa ama Ngesi. Ukuba kodwa kufumaneke ziyinyanise intelo zika Langa­libalele, ziya kuya kutatyatwa ezo nkomo.

Enye inkosana ese tolongweni ngu Putili ozalana no Langalibalele. Ityala lake lelokuba naye ebencedisa noko ebesenjenjalo ngolilobo olusiteleyo Nesake isizwe sicitiwe sahlutwa ilizwe. U-Captain Allison usand’ ukubamba amakulu amatatu aso. Kodwa nako asisenakwenza nto kuba iselibanjiwe inkosi yaso. Siza kubehle sibone naso ukuba ukulwa nama Ngesi kukuzibulalisa nokuzisa ubunzima elusatsheni.

Ezokugqibela indaba zase Natal zisixelela uku­ba liyatetwa ityala lika Langalibalele. Liya kugwetywa ngamasiko abantsundu. Kungabi ngemiteto yabamhlope. Kubizwe nenkosi ezine zabantsundu ukuba zize kuncedisa U-Sir Benja- mine Pine.

Ngemini yokuqala yokutetwa yati I-Governor yakona—Namhla sihlangene ngetyala elikulu elinokwenziwa ngumntu kwabanye, ukuvukela inkosi yake. Likulu elityala ngokuba lidibanisa nokubulala, nokupanga, nokubandezelana. Ute kulowo ungumbanjwa wamkumbuza ukuba ngemfanelo yomteto wabantsundu ngelingasatetwa nokutetwa ityala lake ; ngeleselebulewe. Kodwa noko wonikwa ituba lokuke azipendulele. Ubize U-Mr. Shepstone (U-Somtseu) ukuba aleseshe ityala like.

U-Mr. Shepstone usuke wati—U-Langalibalele yinkosi eyayibaleka ku Mazulu saza sayikusela apa ngomnyaka we 1819. Ute kodwa ngohloho olukohlakeleyo nolokuvukela inkosi yake wahla- ngana nabantu bake ukuba azishiye imfanelo aye-

tembise ukuzenza; ute ukuyenza kwake lonto wapumela intaba ze Drakenberg enomkosi oxobi- leyo oquba inkomo, esazi ukuba ngokwenjenjalo wapula umteto. Kanjalo ute wapakamisa izikali ngakuyo inkosi yake, waza ke ngoko waba wenzakalise ukumkanikazi U-Victoria. Enye indawo ute wavumelana nabantu bake ukuba batenge imipu baze bayigcina ngapandle kwe mvumelo, besazi ukuba oko kucasene nomteto; baza kanjalo izitunywa zakomkulu bazikululisa ingubo, bazipa- ta kakubi.

Ute yena uxakekile ukupendula kuba kuko izinto angaziqondiyo, kekaloku akako amanqina ake, watshoke wabala isihlanu samadoda abaleke ashiya amapolisa aya ezintabeni. Ute ngemipu ayitengwanga ngomteto wake, kanjalo ubengenguye ohlagene na Besutu ukuze bancedise. Ngokubaleke ute, ubesiva kusitiwa use ngozini, kanjalo izicaka zakomkulu wazikululisa ingubo kuba wayeba zigushe izixobo ezinobuhlungu. Ityala lazo zonke ezizinto ulinge ukulibeka lonke pezu kuka Mahbulile, enye yenkosana ezipantsi kwake, napezu kwabantu bake.

U-Sir B. Pine upendule ngeliti ukuba ubenge- nako ukusilaula isizwe sake ngelesuke yena wazi- nikela kwi Government.

U-Emene, inkosana yabantsundu, usuke wati. Ndiyivile yonke into etetwe ngumbanjwa. Ababantu alibeka pezu kwabo ityala bebengenakwenza nto ngapandle kwake. Inteto yake ayifezi nto kuba ibingeyiyo mfanelo yake ukuti akubizwa komkulu angayi. Ukwenjenjalo kukuvukela inkosi.

U-Teleku, enye inkosana, usuke wati, ngoku akuko mntu ungade asitele ngobudenge, kuba bonke baya wazi umteto. Kuyaziwa yinto yonke ukuba akuko unokuhlala nompu ngapandle kwe- mvumelo. Nokuba U-Langalibalele wayengani- kanga mteto wokuba itengwe, wayengenamfanelo yokuhlala nayo, esazi ukuba ayinapepa lakomkulu. Kute kwakubona ukuba nguye owonileyo, kwabu- ya kwaqala yena ukupakamisa isandla. Namhla ukuba bekusalaula abantsundu ngekungasatelwa, ngeleselebulewe kwanini. Ngelebulela ukumpata kuhle kwabelungu.

U-Mavuno, usuke wati kwelakowabo umntu owenze into enje ubeya kupatiswa kwenja elume inkosi yayo. Lomntu seleze kuzipakamisa apa nje, ubengeyiyo nenkosi kwa Zulu. Ngento aye- nzileyo uhlazise yonke into entsundu, ukala ngerafu, ungati ingumtwalo kanti ayinjalo.

U-Zatshuke ute, bekumfanele U-Langalibalele ukuba ayihlanganise imipu yakubizwa, nokuba ubengatshongo ukuti maitengwe. Izinto azenzi- leyo zicasene nezinto azitetayo. Imposiso yake yokuqala ibe ikukungayi akubizwa yinkosi. Indlela eyiyo ngoku kukulivuma lonke ityala lake, angenzi iziqingata. Uteta ngokuti akako amanqina aze ke abale abantu abakwangababanjwa, ababunqina bungamele nto. Kuyabonakala ukuba ubekohlisekile. Ubeba yena ama Mfengu onke aya- kusuke amvumele, amlwise, ukuze ke abe yinkosi yawo onke. Ngoku selekuqonda ukuma kwezinto ngelesuke ati ewe ndonile; angaxamli abantu ngokuteta.

I-Governor emva koko ite zonke inkosana zime- Iwe kukupendula ngezenzo zabantu bazo. Xa inkosi ingapulwapulwa, indlela yayo kukuba iye kubika kwi Government epantsi kwayo, baze bohlwaywe abangevayo.

Kubenjalo ke ukutetwa kwelo tyala ngemini yokuqala. Ngeyesibini, ngomhla we 19 ka Janu­ary, kubizwe abantu abanqina ukuposisa kwake, nabamtetelelayo. Asikazi ukuba siyakuba yinto- nma isigwebo sake.

ISENZO ESILIHLAZO.

Kwakute ngo 31 ka October kwako inqwelo elaisha E-Bayi kwa Savage no Hill. Kulom- twalo wayo kwakuko ityeyana yemali ineponti ezingapezu kwamakulu amatatu. Yahamba lonqweloyada yakufika kwindawo yokulalisa. Kute kusasa U-Mr. Stabbert, umnini nqwelo, wafika iseliqekeziwe, ingaseko imali. Waya kuyibika lento kwase Bayi, kwaza kwaranelwa kuye nelinye Ingesi. Isela elona laliyibile lisand’ ukubonakala ngoku ngeziveki zidluleyo. Ngumfana abati ngu Poni Cuba obesebenza apo kwa Savage no Hill. Wati Kanti uyibonile wayilandela lo- ngwelo. Ube ngumfana otenjiweyo ; osimilo sin- comekayo ebantwini, onesihlalo esipakamile yo nase rementini. Ubetenjwe yi nkosi yake ngan- gokuba ide imboleke ne £30. Kute ke emzu- zwini wacela ixesha lokuka agoduke, walinikwa okunene. Kute ukuhamba kwake kwafana no- kwe nkosana, wakwela kwinqwelana zamahashe, wahlala ezihoteleni, wahomba into engenkuxelwa, ehamba nelinye itsolo elinje ngaye ngokuhomba. Ubesiti akufika evenkileni atenge kube lusizi, ati ukupa nge mali ingeyinto engenawo nomsebenzi. Wada weza kugaleleka nakoma Beaufort. Eku- hambeni kwexesha ude waranelwa. Wabona selin- gena limbamba idindalaxa ase Bayi selegodukile. Ebokisini zake, ezibe zintatu kufikwe impahla le iyinto. Noyifumana ikankanywe pakati kwezinto nge zinto. Waqutywa ke wasiwa etolongweni. Selevumile ukuba yayibiwe nguye lomali ikwiponti ezi £355, nokuba seleyicitile yonke. Ngoku usetolongweni ulinde ukude litetwe elotyala. Yindodana ye Mfengu yapeshaya kwe Nciba. Ubu- dala isenga 25 eminyaka. Into esinga abantsu­ndu bangayiqonda yeyokuba lomfo ubengumntu opakanyisiweye zinkosi zake, enendawo etile nase rementini. Kekaloku siti zizinto ezinje ngale ezihlisa oluhlanga luntsundu emehlweni ezinye; ezenza ukuba kunqabe ukutenjwa kwalo. Kuko abati umntu ontsundu uyamona ngokumpakamisa nokumnyusa. Bayakutinina bakuva inabali enje ngale ? Ukubake kunje linabanina ityala loko ?

UKUZA KWEMALI YE SIGIDIMI.

Kute ematyaleni ase Bayi ngo 19 ka January U-Wellem, Imfengu, wanikwa ityala lokuba ishe- leni ezine zika Emma Jonas Umxosakazi. Lite lakutewa kwabonakala ukuba lomali kwakufuneka ukuba ize kuhlaula *Isigidimi Samaxosa* waza yena U-Wellem wenza imicimbi yake ngayo. Ema­tyaleni kutiwe loti ukuzi limjikele elotyala alin- genise ngaluhloho Iambi kunolu belingeniswe ngako. Kute xa kusalungiselelwa oko, wairola kwalapo lomali waselesinda.